CELEX: 32005D0788
Language: mt
Date: 2005-11-11 00:00:00
Title: 2005/788/KE: Deċiżjoni tal-Kummissjoni tal- 11 ta’Novembru 2005 dwar in-non-inklużjoni tan-naled fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dik is-sustanza (innotifikata taħt dokument numru C(2005) 4351) Test b'rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               574
            
         DEĊIŻJONI TAL-KUMMISSJONI
   tal-11 ta’Novembru 2005
   dwar in-non-inklużjoni tan-naled fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dik is-sustanza
   (innotifikata taħt dokument numru C(2005) 4351)
   (Test b'relevanza għaż-ŻEE)
   (2005/788/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 dwar it-tqegħid fis-suq ta' prodotti għall-ħarsien tal-pjanti (1), u b'mod partikolari r-raba’ subparagrafu ta' l-Artikolu 8(2) tagħha,
   Billi:
   
               (1)
            
            
               L-Artikolu 8(2) tad-Direttiva 91/414/KEE jipprovdi li Stat Membru jista', matul perjodu ta' 12-il sena wara n-notifikazzjoni ta' dik id-Direttiva, jawtorizza t-tqegħid fis-suq ta' prodotti għall-ħarsien tal-pjanti li fihom sustanzi attivi mhux imniżżla fl-Anness I ta’ dik id-Direttiva li huma diġà fis-suq sentejn wara d-data tan-notifikazzjoni, filwaqt li dawk is-sustanzi jkunu qegħdin gradwalment jiġu eżaminati fi ħdan il-qafas ta’ programm ta’ ħidma.
            
         
               (2)
            
            
               Ir-Regolamenti tal-Kummissjoni(KEE) Nru 451/2000 (2) u (KE) Nru 703/2001 (3) jistipulaw ir-regoli ddettaljati għall-implimentazzjoni tat-tieni stadju tal-programm ta' ħidma msemmi fl-Artikolu 8(2) tad-Direttiva 91/414/KEE. Għas-sustanza attiva naled, in-notifikant informa lill-Kummissjoni fit-2 ta’ Diċembru 2004 li ma għadux jixtieq l-inklużjoni ta’ dik is-sustanza fl-Anness għad-Direttiva 91/414/KEE. Konsegwentement, dik is-sustanza attiva ma għandiex tiddaħħal f'dak l-Anness u l-Istati Membri għandhom jirtiraw l-awtorizzazzjonijiet kollha għal prodotti għall-ħarsien tal-pjanti li fihom in-naled.
            
         
               (3)
            
            
               Għandha tingħata konċessjoni ta' żmien għar-rimi, il-ħżin, it-tqegħid fis-suq u l-użu ta’ stocks eżistenti sabiex dawn l-istocks jintużaw fi staġun wieħed ieħor ta' koltivazzjoni.
            
         
               (4)
            
            
               Il-miżuri previsti f'din id-Deċiżjoni huma fi qbil ma' l-opinjoni tal-Kumitat Permanenti għall-Katina ta' l-Ikel u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   In-naled mhux se jiġi inkluż, bħala sustanza attiva, fl-Anness I tad-Direttiva 91/414/KEE.
   Artikolu 2
   L-Istati Membri għandhom jiżguraw illi:
   
               (a)
            
            
               awtorizzazzjonijiet għal prodotti għall-ħarsien tal-pjanti li fihom in-naled jiġu rtirati sal-11 ta’ Mejju 2006.
            
         
               (b)
            
            
               l-ebda awtorizzazzjoni għal prodotti għall-ħarsien tal-pjanti li fihom in-naled ma tingħata jew tiġġedded mid-data tal-pubblikazzjoni ta’ din id-Deċiżjoni.
            
         Artikolu 3
   Perjodu ta’ żmien mogħti mill-Istati Membri skond l-Artikolu 4(6) tad-Direttiva 91/414/KEE, għar-rimi, il-ħażna, it-tqegħid fis-suq u l-użu ta' stocks eżistenti se jkun qasir kemm jista’ jkun u se jiskadi mhux aktar tard mill-11 ta’ Mejju 2007.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar il-11 ta’ Novembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 230, tad-19.8.1991, p. 1. Direttiva kif emendata l-aħħar bir-Regolament (KE) Nru 396/2005 tal-Parlament Ewropew u tal-Kunsill (ĠU L 70, 16.3.2005, p. 1).
   
      (2)  ĠU L 55, tad-29.2.2000, p. 25. Regolament kif emendat l-aħħar mir-Regolament (KE) Nru 1044/2003 (ĠU L 151, tad-19.6.2003, p. 32).
   
      (3)  ĠU L 98, tas-7.4.2001, p. 6.